Tupou VI av Tonga

Tupou VI av Tonga (født 12. juli 1959 i Nuku'alofa) er konge av stillehavslandet Tonga. Han arvet tronen i 2012. Mellom 2000 og 2006 var han statsminister.

 Biografi 
Før han  i 2012 arvet tronen og tok kongenavnet Tupou VI,«Announcement of the Passing of His Late Majesty & Proclamation of the New King»  , Ministry of Information & Communications. var han kjent under titlene Tupouto’a Lavaka, mens personnavnet hans er ʻAhoʻeitu ʻUnuakiʻotonga Tukuʻaho. Han hadde også titlene ʻUlukālala og Ata, men frasa seg disse til fordel for sine sønner.«Tupoutʻoa Lavaka», i Robert D. Craig: Historical Dictionary of Polynesia, 3. utgave, Lanham: Scarecrowe Press, 2011, s. 301–302. 

Tupou VI arvet tronen etter sin eldre bror, kong George Tupou V, som døde 18. mars 2012 uten legitime arvinger. De er begge sønner av kong Tāufaʻāhau Tupou IV, som regjerte fra 1965 til 2006. Kong Tupou VI ble kronet 4. juli 2015. I seremonien i Centenary Church i Nuku'alofa  ble også dronning Nanasipau'u kronet.«HM King Tupou VI and Queen Nanasipau’u crowned at Centenary Church», Matangi Tonga Online,  4. juli 2015. Lest 4. juli 2015.

Kongen har mastergradsutdannelse i forsvarsstudier fra University of New South Wales og også mastergrad i internasjonal politikk fra Bond University. Fra 1991 til 1995 var han sjef for det tonganske sjøforsvaret og landets militære styrker.

I 1998 fikk han politiske verv med plass i parlamentet som utenriks- og forsvarsminister. Kongen var statsminister fra 2000 til 2006. Tradisjonelt var statsministerposten en livstidsutnevnelse, men han gikk av etter demonstrasjoner for mer demokrati og overlot statsministerposten til Feleti Sevele, som ble den første ikke-kongelige og ikke-adelige statsminister i Tonga.Tonga profile, BBC News, 20. mars 2012. I august 2006 ble han utropt til kronprins av sin eldre bror. Fra 2008 var han Tongas høykommissær (ambassadør) i Australia.King Tupou VI, Tonga's new king, Matangi, 20. mars 2012. I 2013 ble han universitetskansler for University of the South Pacific, den tjuende kansler i rekken.«USP installs its 20th Chancellor, His Majesty, King Tupou VI» , University of the South Pacific. Lest 4. juli 2015.

 Referanser 

 Eksterne lenker 



Kategori:Regjerende monarker
Kategori:Tonganere
Kategori:Personer fra Nuku'alofa
Kategori:Konger av Tonga